stanford-oval/wikipedia huggingface dataset:
טיי קונטי
קריירת היאבקות מקצועית > WWE > NXT‏ (2016–2020)

בחודש אוקטובר 2016 נודע שמלו תהיה בין המתאבקים שיקבלו חוזה פיתוח כדי להתאמן במתחם האימונים של ה-WWE. את הופעת הבכורה שלה בזירה ערכה ב-1 באפריל 2017 במסגרת אירוע הרסלמניה אקסס בהפסד לשרה ברידג'ס. בחודשים שעקבו לקרב זה החלה להתאבק באירועים שאינן שודרו לטלוויזיה תחת השם טיינרה קונטי.
בחודש יוני התקבלה הבשורה שקונטי תהיה אחת מהמתאבקות שישתתפו בטורניר הנשים לזכר מאי יאנג. קונטי הודחה כבר בסיבוב הראשון על ידי לייסי אוואנס. ב-11 באוקטובר בפרק של NXT, קונטי הפריעה בקרב המשולש בין ניקי קרוס, פייטון רויס וליב מורגן כאשר היא חוברת לקבוצת The Undisputed Era (אדם קול, בובי פיש וקייל אוריילי) ומונעת מניקי קרוס לנצח בקרב. ב-1 בנובמבר קונטי התחרתה בקרב הטלוויזיוני הראשון שלה בהפסד לניקי קרוס. קונטי נטלה חלק במופע המקדים לאירוע רסלמניה, בקרב באטל רויאל נשים לצד כמה מתאבקות נוספות מ-NXT. קונטי הודחה מהקרב על ידי רובי ריוט, אחת המתאבקות של קבוצת ה-Riott Squad. ב-8 באוגוסט ניצחה קונטי את ונסה בורן בקרב העפלה לטורניר הנשים לזכר מאי יאנג. בקרב ששודר ב-26 בספטמבר, קונטי הצליחה לגבור על ג'סי אלבן ולהעפיל לסיבוב השני בטורניר. בסיבוב זה, שנערך ב-3 באוקטובר, הודחה מהטורניר לאחר הפסד ללייסי ליין. ב-7 בנובמבר, קונטי נוצחה על ידי דקוטה קאי. ב-13 בפברואר 2019, קונטי נוצחה בקרב יחידים על ידי אלייה. ב-27 בפברואר, קונטי חברה לשורות זאיה לי וביחד הן הפסידו לאלייה וונסה בורן. ב-19 ביוני, קונטי הפסידה בקרב יחידים לזאיה לי. ב-4 בספטמבר, קונטי הפסידה לביאנקה בלאייר. בחודש ספטמבר, שם הבמה שלה קוצר לטיינרה. ב-25 בספטמבר, קונטי הפסידה לדקוטה קאי וב-16 באוקטובר, היא הפסידה לטיגן נוקס. ב-6 בנובמבר, טיינרה גברה על סנטנה גארט. ב-25 בדצמבר, הפסידה טיינרה לקנדיס לאריי. ב-17 באפריל 2020, טיינרה שוחררה מהחוזה שלה עקב קיצוצים בתקציב.
קריירת היאבקות מקצועית > All Elite Wrestling‏ (2020–היום)

ב-1 באוגוסט 2020, קונטי הוכרזה כאחת המשתתפות אשר תשתתפנה בגביע זוגות הנשים של AEW, כאשר בהגרלה שהתקיימה, היא הוגרלה להיות השותפה של אנה ג'יי. השתיים ניצחו בסיבוב הראשון את ניילה רוז ואריאן אנדרו, אך בשלב חצי הגמר הודחו על ידי איווליס ודיאמנטה. ב-27 באוגוסט בפרק של התוכנית Dynamite, לאחר ניצחון שהשיגה, קבוצת הדארק אורדר הזמינה אותה להצטרף אליה. ב-9 בספטמבר, קונטי נחלה הפסד בקרב יחידים לניילה רוז. בלילה השני של הספיישל New Year's Smash, שנערך ב-13 בינואר 2021, קונטי כשלה בניסיונה לזכות באליפות הנשים של NWA לאחר שהפסידה לאלופה, סרינה דיב. ב-24 במרץ, קונטי גברה על ניילה רוז. ב-31 במרץ, קונטי והיקארו שידה הפסידו בקרב זוגות לבאני וניילה רוז. שבוע לאחר מכן, קונטי ניצחה בקרב יחידים את הבאני. ב-21 באפריל, ניתנה לקונטי ההזדמנות להתמודד על אליפות הנשים של AEW מאחר שהייתה מדורגת ראשונה בדירוג הטוענות לכתר, לעומת זאת, היא כשלה בניסיונה לזכות בתואר זה לאחר שהפסידה לאלופת הנשים, היקארו שידה. ב-27 באוגוסט בפרק של התוכנית Rampage, קונטי הפסידה לבאני. ב-1 בספטמבר בפרק של התוכנית Dynamite, קונטי השיגה ניצחון על פנלופה פורד. ב-29 בספטמבר בפרק של התוכנית Dynamite, קונטי ואנה ג'יי ניצחו בקרב זוגות את הבאני ופנלופה פורד. באירוע Full Gear, שנערך ב-13 בנובמבר, קונטי כשלה בניסיונה לזכות באליפות הנשים של AEW לאחר שהפסידה לאלופת הנשים, ד"ר בריט בייקר. ב-17 בדצמבר בפרק של התוכנית Rampage, קונטי ניצחה את פנלופה פורד בקרב הכנעות. ב-23 בפברואר בפרק של התוכנית Dynamite, לאחר שג'ייד קארגיל הגנה בהצלחה על אליפות TBS מול הבאני, היא התגאתה במאזן ללא הפסדים שלה והציבה אתגר פתוח על תוארה; קונטי הייתה זו שנענתה בחיוב לאתגר זה והקרב בין השתיים הפך רשמי לאירוע Revolution. באירוע זה, שנערך ב-6 במרץ 2022, קונטי לא הצליחה לזכות באליפות TBS. ב-12 באוגוסט במסגרת הפרק Quake by the Lake של התוכנית השבועית Rampage, קונטי עתה תחת שם הבמה טיי מלו, ביחד עם גווארה הגנו בהצלחה על אליפות הזוגות המעורבים של AAA מול דאנטה מרטין וסקיי בלו. ב-28 באוקטובר בפרק של התוכנית Rampage, מלו גברה על מדיסון ריין.
אליפויות והישגים

הישגים בארגון ההיאבקות Lucha Libre AAA Worldwide
אליפות הזוגות המעורבים של AAA (פעם אחת, נוכחית)  - עם סמי גווארה
הישגים במגזין ההיאבקות Pro Wrestling Illustrated – PWI
PWI דירג אותה במקום ה-49 מתוך 150 המתאבקות הטובות ביותר לשנת 2021
הערות שוליים

↑  טיינרה מלו דה קרבאליו היא אחת מהמגויסות למתחם האימונים של ה-WWE
↑  קונטי מפסידה ומודחת כבר בסיבוב הראשון של הטורניר לזכר מאי יאנג
טחן פר

| טחן פר |
| --- | --- |
 טחן פר
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: טחנאים
משפחה:: טחניים
סוג:: Aetomylaeus
מין:: טחן פר
שם מדעי
 Aetomylaeus bovinus ‏סנט-אילר, 1817

טחן פר (שם מדעי: Aetomylaeus bovinus) הוא מין בטאי ממשפחת הטחניים החי במימי האוקיינוס האטלנטי לחופי אירופה עד אפריקה וכן בחופי מזרח אפריקה באוקיינוס ההודי.
טחן זה הוא בעל זנב ארוך וסנפירי חזה דמויי-כנפיים רחבות ובעל ראש שמזכיר מעט ראש של פר, מה שנתן לו את שמו. אורכו המרבי של הטחן 220 ס"מ לנקבות ו-150 ס"מ לזכרים ומשקלו עד 116 ק"ג, כשהנקבות גדולות וכבדות מהזכרים. הטחן דומה במראהו לטחן נקוד, אך כהה יותר. צבעו חום כהה עם נקודות לאורך גופו והוא בעל חוטם ארוך ופה משופע כלפי מעלה. אזור העיניים רחב ונמצא נמוך. הזנב ארוך מאוד ועוזר לטחן לשחות.
הטחן שוחה מעל קרקעית הים, עד עומק 65 מ', ומחפש את מזונו המצוי בחול הים. הוא אוכל חסרי חוליות שונים לרבות מיני דגים קטנים, סרטנים, פראונים, צדפות, חלזונות וסילוניות.
הוא חי בין חופי אירופה לאפריקה מפורטוגל עד גינאה, וכן מצוי לעיתים בתוך הים התיכון והים השחור. הוא מצוי גם בדרום אפריקה מקייפטאון ודרומה לעבר האוקיינוס ההודי עד למוזמביק, חופי דרום קניה והאי זנזיבר.
אוכלוסייתו של הטחן נמצאת בירידה דרמטית בים התיכון, אך אין מספיק מידע על האוכלוסייה כדי לקבוע באיזו סכנה הוא מצוי.
הערות שוליים

↑  טחן פר באתר הרשימה האדומה של IUCN
טירת אוסו

| --- | --- |

 מידע כללי
 סוג:  טירה 
 כתובת:  אוסו, Christiansborg 
 מיקום:  אזור אקרה רבתי 
 מדינה:  גאנה 
 בעלים:  Government of Ghana 
 הקמה ובנייה
 תקופת הבנייה:  ?–1659
 תאריך פתיחה רשמי:  1659 
 קואורדינטות:  5°32′48″N 0°10′58″W﻿ / ﻿5.5466°N 0.1827°W﻿ / 5.5466; -0.1827
  (למפת גאנה מוגדלת) אקרה סקונדי-טקורדי קומאסי טאמאלה טוגו בנין בורקינה פאסו חוף השנהב  מפרץ גינאהטירת אוסו(למפת גאנה רגילה) אקרה סקונדי-טקורדי קומאסי טאמאלה טוגו בנין בורקינה פאסו חוף השנהב  מפרץ גינאהטירת אוסו
 
ציור מודרני של המבצר הקולוניאלי הדני, מבצר כריסטיאנבורג, עכשיו טירת אוסו. המבנה החיצוני מימין הוא מבצר פרווסטנן.
טירת אוסו, ידועה גם כמבצר כריסטיאנבורג או בפשטות הטירה, היא מושב הממשלה בגאנה. הטירה ממוקמת באוסו, אקרה על חוף האוקיינוס האטלנטי של מפרץ גינאה. המבצר נוסד במאה ה-16 ועבר מיד ליד פעמים רבות. המבצר הבולט הראשון נבנה על ידי הדנים בעשור השישי של המאה ה-17, והמבצר נבנה פעמים רבות מאז מכל מיני סיבות. הוא החל לשמש כמושב הממשלה תחת השלטון הקולוניאלי הבריטי והוא ממשיך לשמש כמושבה עד היום.
היסטוריה

השטח, שנקרא אז "חוף הזהב", יושב לראשונה על ידי הפורטוגזים, אך במאה ה-17 הצטמצמה ההשפעה הפורטוגזית באזור. בעשור החמישי של המאה ה-17 עבר השטח לשליטת שוודיה, והונהג על ידי הסוחר הנרי קארלוף. ב-1660 עברה השליטה לידי ההולנדים. ב-1657 שוב שט קרלוף לאפריקה, אך הפעם ייצג את דנמרק. הוא התכוון לכבוש את המבצר שהוא עצמו בנה. בעברה שימשה הטירה בעיקר לסחר בזהב ושנהב, אך בתקופת השלטון הדני, שימשה יותר ויותר כמרכז לסחר בעבדים.
טירת אוסו עמדה בקרבת לשני מבצרים אחרים: מבצר קרווסור, שנשלט על ידי ההולנדים ומבצר ג'יימס, שנשלט על ידי הבריטים. ההתיישבות באוסו הייתה קטנה מכדי להכניס בה כמות מספקת של סחורה ולהתחרות בשני המבצרים האחרים. כתוצאה מרכישת שטח סמוך הרחיבו ההולנדים את המבנה וקראו לו "מבצר כריסטיאנבורג", על שם כריסטיאן החמישי, אז מלך דנמרק. דנמרק החזיקה במבצר במשך כמעט כ-200 שנה, למעט כמה הפסקות, ובמשך כמעט כל אותה התקופה המשיך מבצר כריסטיאנבורג להיות הבירה של חוף הזהב הדני.
ב-1679 או ב-1680 פתח העוזר היווני של מפקד הטירה, בולטן, במרד כדי להרוג את מפקדו. מעט לאחר מכן, ספינה פורטוגזית שהונהגה על ידי ג'וליאו דה קמפוס רטו ביקרה במבצר והסכימה לרכוש אותו. המבצר נקרא מבצר סאו פרנסיסקו חאווייר על שם פרנסיסקו חאווייר, מיסיונר קתולי. הפורטוגזים בנו קפלה והגביהו אותו במטר. המבצר ננטש ב-29 באוגוסט 1682, לאחר שחיל המצב התמרד והראה שהסוחרים הפורטוגזים לא יוכלו להתחרות עם הכוחות האחרים בחוף הזהב. הכוחות הדנים חזרו למבצר בפברואר 1683, לאחר שרכשו אותו בחזרה מהפורטוגזים. ב-1685 הפך מבצר כריסטיאנבורג להיות בירת חוף הזהב הדני, במקום מבצר פרדריקסבורג.
שבט האקוומו כבש את המבצר ב-1693 לאחר שאנשיו, שהתחפשו לסוחרים, הכניעו את דיירי המבצר (שמספרם הצטמצם עקב מוות ומחלות). אסמני, מנהיג השבט, החזיק במבצר כשנה, וסחר עם סוחרים מאומות רבות. ב-1694 מכר אסמני את המבצר בחזרה לדנים תמורת 50 לבנות זהב, אך השאיר בידיו את המפתחות, שאנשי השבט עדיין מחזיקים בהם כיום. בתחילת המאה ה-18 סבל המבצר: ב-1722 דיווחו הבריטים על הזנחת המקום. מאוחר יותר באותה מאה הורחב המבנה, ושיפורים מבניים נעשו ב-1824. חדרי האחסון האחרים, בתי המגורים הצבאיים, הרציף, המצודה והבתים גרמו לטירה לגדול פי ארבעה מגודלו של המבצר. בעשור השביעי של המאה ה-18 היו הדנים באוסו מעורבים בעימות עם אקרה ההולנדית.
ב-1850 קנו הבריטים את כל חוף הזהב הדני תמורת 10,000 לירות שטרלינג, כולל מבצר כריסטיאנבורג. הדנים שקלו למכור את המאחזים האלה למשך זמן-מה. לאחר שהסחר בעבדים בוטל והיה יקר לייבא אפילו סחורה קטנה. הבריטים עמדו בפני אותה הבעיה, אך רצו למנוע סחר לא חוקי בעבדים ולמנוע מצרפת או מבלגיה להתחזק באזור. רעידת אדמה ב-1862 הרסה את רוב הקומות העליונות, שנבנו מחדש בעץ. מאוחר יותר באותה המאה הפכה הטירה להיות מושב הממשלה הקולוניאלית. ב-1950 נבנו מחדש קומות העץ העליונות על פי התוכניות הדניות המקוריות. ב-1957, כשגאנה קיבלה עצמאות, הפכה הטירה להיות בית הממשל, מגוריו של המושל. כשגאנה הפכה לרפובליקה ב-1960, הטירה נהייתה מגוריו של הנשיא הראשון, קוואמה נקרומה. ב-2005 היה ויכוח אם צריך להחליף את טירת אוסו כמושב הממשלה. הנשיא ג'ון קופואור הסכים שממשלתו אינה צריכה לשבת בטירה, אך הקונגרס הדמוקרטי הלאומי העדיף לא להשקיע 30 מיליון דולר בבניית מושב ממשלה חדש.
מאפיינים

טירת אוסו נשארה מושב הממשלה בגאנה, ומעסיקה בה כ-2,100 עובדים. המשרדים החשובים ביותר נמצאים בטירה עצמה, אך משתמשים גם בבניינים אחרים. אישים רבים ביקרו בטירה, ביניהם נשיאי ארצות הברית ריצ'רד ניקסון וביל קלינטון, והקנצלר הגרמני גרהרד שרדר. חדרים נוספים נבנו כדי לארח את המלכה אליזבת השנייה ב-1961, שנה לאחר שגאנה הוכרזה כרפובליקה.
הטירה המודרנית בנויה ממגוון תוספות למבצר המקורי, ולפיכך צורתה מיוחדת. יש בה מתקנים רבים לשימוש העובדים, כמו מרפאה, בית קפה, מרכז קניות, ובית דואר. כמו כן יש בה עדיין חיל מצב. בגנים הנרחבים מגוון של צמחים מקומיים ומיובאים, ותחזוקתם דורשת כ-30 איש. הגנים משמשים לקבלות פנים ומסיבות של הנשיא. הטירה סגורה לקהל הרחב, והצילום בה הוא מוגבל.
טירת אוסו כיום
טחנאים

| טחנאים |
| --- | --- |

מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: בטאים
סדרה:: טחנאים
שם מדעי
 Myliobatiformes ‏קומפגנו, 1973
טחן נקוד
טחנאים (שם מדעי: Myliobatiformes) היא סדרה של דגי סחוס שטוחים בעלי סנפירים מוארכים, שחיים קרוב לקרקעית הים (או במינים מסוימים הנהר), למעט בני משפחת הטחניים שמסננים פלנקטון בים הפתוח. המינים הגדולים בקבוצה (והגדולים בקבוצת הבטאים) נודדים בין הימים ומחפשים מזון קטן אותו הם מסננים מהמים. מינים אחרים נוהגים לשוטט ו"לרחף" בעזרת סנפיריהם בין שוניות אלמוגים או להתחפר מתחת החול.
הם בעלי זנב ארוך שלעיתים יש בו עוקץ והוא ארסי ומשמש את היצור להגנה. עם זאת בדרך כלל הארס חלש מכדי להשפיע על בני אדם.
הטחנאים קרובים לסדרת התריסנאים (Rajiformes), אך בעלי ראש קצר יותר וגוף כבד יותר.
מיון הטחנאים

תת-סדרה Myliobatoidei
על-משפחה Hexatrygonoidea
משפחה הקסטריגוניים (Hexatrygonidae) - בה מין יחיד: הקסטריגון (Hexatrygon bickelli).
על-משפחה Urolophoidea
משפחה בטאי תהומות (Plesiobatidae) - בה מין יחיד: פלסיובאטיס (Plesiobatis daviesi).
משפחה טריגונים עגולים (Urolophidae) - בה 2 סוגים.
על-משפחה Urotrygonoidea
משפחה טריגונים עגולים אמריקאים (Urotrygonidae) - בה 2 סוגים.
על-משפחה טריגונאים (Dasyatoidea)
משפחה טריגוניים (Dasyatidae) - בה 8 סוגים.
משפחה טריגוני נהרות (Potamotrygonidae) - בה 4 סוגים.
משפחה אגפיתיים (Gymnurinae) - בה סוג אחד: אגפית (Gymnura).
משפחה טחניים (Myliobatinae) - בה 7 סוגים.
תת-סדרה Platyrhinoidei - ייתכן ששייכת לסדרת הרינופריסטיים
משפחה טריגונים קוצני-גב (Platyrhinidae) - בה 2 סוגים.
משפחה פנראיים (Zanobatidae) - בה סוג אחד: פנראי (Zanobatus).
טחן ניו זילנדי

| טחן ניו זילנדי |
| --- | --- |
 טחן ניו זילנדי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: טחנאים
משפחה:: טחניים
סוג:: מיליובטיס
מין:: טחן ניו זילנדי
שם מדעי
 Myliobatis tenuicaudatus ‏הקטור, 1877

טחן ניו זילנדי (שם מדעי: Myliobatis tenuicaudatus) הוא מין של בטאי ממשפחת הטחניים החי במימי דרום אוסטרליה ובניו זילנד והוא קרובו של המין טחן קליפורני. טחן זה לא מצוי בסכנת הכחדה בטבע.
הטחן מגיע לאורך של מטר ולאורך מרבי של 150 סנטימטרים ומשקל של 56 ק"ג, כאשר הנקבות גדולות יותר מהזכרים. הוא בעל "כנפיים" רחבות המופנות אחורה וצורתו עוזרת לו לשכב על קרקעית הים ולהסתתר. ראשו עגול דמוי-צפרדע ובעל פתחי זימים בולטים. בקצה הגוף ישנו זנב ארוך בעל עוקץ שבו ארס. הטחן יכול להצליף בזנבו כדי להזריק את הארס לאויב.
הוא שוכן במים רדודים במפרצים, שוניות אלמוגים ואזורי סלעים או כרי עשבים ולעיתים יימצא גם בשפכי נהרות לאורך ניו זילנד, האי נורפוק, איי קרמדק ובדרום אוסטרליה במדינות: טסמניה, קווינסלנד, ניו סאות' ויילס, ויקטוריה, אוסטרליה הדרומית ואוסטרליה המערבית. טחן זה נמצא גם במים בעומק 422 מטר.
הטחן הוא שוכן קרקעית המחפש באמצעות קולטני חשמל חדים טרף של דגים שונים, סרטנים, תולעים ורכיכות. הוא שואב את הטרף מהחול ומרסק את שריונו במלתעותיו הגדולות.
כמו שאר הטחנאים, נקבת טחן זה משריצה בין 2–20 צאצאים.
הערות שוליים

↑  טחן ניו זילנדי באתר הרשימה האדומה של IUCN
טטרה 87

| --- | --- |

Tatra 87
 מאפיינים כלליים
 נקרא גם:  tatra-t87
 יצרן:  טטרה (רכב)
 שנות ייצור:  1936–1950
 הרכבה:  צ'כוסלובקיה צ'כוסלובקיה
 מודל קודם:  Tatra 77
 מודל אחריו:  Tatra 603
 סיווג:  מכונית סלון
 מרכב:  Rear-engine, rear-wheel-drive layout
 אורך:  4,740 מ"מ
 רוחב:  1,670 מ"מ
 גובה:  1,500 מ"מ
 משקל:  1,370 ק"ג (דגם "Typ 87")  1,400 ק"ג (דגם "Typ 87-603")
 בסיס גלגלים:  2,850 מ"מ
 מפרט טכני
 מנוע:  V8  צילינדרים, 2,969 סמ"ק המפיק 75 כ"ס, ב-3,600 סל"ד, יחס דחיסה: 5.6:1 (מנוע אחורי, מנוע קירור אוויר)  V8  צילינדרים, 2,545 סמ"ק המפיק 90 כ"ס ב-5,000 סל"ד, יחס דחיסה 5.6:1  (יוצר בשנת 1950 בדגם "Typ 87-603")
 הילוכים:  תמסורת ידנית - 4 מהירויות (הילוך 3 והילוך 4 - סינכרון)
 מהירות מרבית:  160 ק"מ
 צריכת דלק:  12.2 ליטר ל-100 ק"מ
 מעצב:  Hans Ledwinka
טטרה 87 (בצ'כית: Tatra 87) היא מכונית סלון מתוצרת יצרנית הרכב הצ'כית "טטרה" (באנגלית: Tatra company) אשר יוצרה בין השנים 1936–1950.
"טטרה 87" דורגה לתקופתה, כמכונית מהירה מאוד. מכוניות מתחרות נבנו עם נפח מנוע גדול פי 2 מאשר ה"טטרה 87", והיו צורכות כ־20 ליטר ל-100 ק"מ.
במלחמת העולם השנייה קצינים נאצים רבים אשר נהגו בדגם ה"טטרה 87", נהרגו בתאונות דרכים, בגלל המהירויות הגבוהות שהגיעו (הדגם הגיע למהירות 160 קמ"ש (חריג לתקופה).
סך הכול יוצרו 3,056 יחידות.
דגמים

"Typ 87" (יוצר בין השנים 1936–1950)
"Typ 87-603" (יוצר בשנת 1950)
תצורות

4 דלתות - סלון
קבריולה (2 יחידות אשר יוצרו בשנת 1938)
"טטרה 87"

5 נוסעים
4 דלתות
דלתות קדמיות - "דלתות התאבדות" (ציר פתיחת הדלת מנוגד לציר התנועה הקדמי)
מנוע אחורי
מקדם גרר - 0.251
מכל דלק - 55 ליטר
תמונות

"טטרה 87", שנת 1941
"טטרה 87"
"טטרה 87", שנת 1937
"טטרה 87", שנת 1937
"טטרה 87", שנת 1937
"טטרה 87", שנת 1937
"טטרה 87", שנת 1948
"טטרה 87", שנת 1947 - מבט לתא הנהג (לוח מחוונים עגול, ושעון אנלוגי)
"טטרה 87", שנת 1947 - מבט למנוע האחורי
"טטרה 87"
לוגו "טטרה 87", שנת 1947 (במרכז מכסה תא המטען הקדמי)
ראו גם

טטרה 49
טטרה 52
טטרה 81
טטרה 90
טטרה 605
טטרה 700
הערות שוליים

↑  "טטרה 87" - היסטוריה businessinsider.com/history-of-tatra-87
↑  "טטרה 87", שנת 1947 conceptcarz.com/vehicle/z9132/tatra-t87
↑    Rupert Hawksley, ‏The car that destroyed Nazis, The Telegraph, 27 May 2015
↑  "טטרה 87" popularmechanics.com/cars/a6651/jay-lenos-tatra-t87
↑  "טטרה 87" jalopnik.com/1941-tatra-t87
↑  "טטרה 87" - גרר הידרודינמי aerotatra.czweb.org/t87
טיי טננט

| --- | --- |
אין תמונה חופשית
 לידה:  27 במרץ 2002 (בן 22) הממלכה המאוחדת הממלכה המאוחדת 
 שם לידה:  Ty Peter Martin-Moffett 
 מדינה:  הממלכה המאוחדת 
 עיסוק:  שחקן קולנוע וטלוויזיה
 מקום לימודים:  בית הספר לאומנויות 
 פרופיל ב-IMDb
 
טיי פיטר טננט (באנגלית: Ty Peter Tennant; נולד ב-27 במרץ 2002) הוא שחקן קולנוע וטלוויזיה אנגלי.
ביוגרפיה

טננט נולד ב-27 במרץ 2002 לג'ורג'יה מופט (נולד בשם טיי פיטר מופט-מרטין). טיי למד בבית ספר למשחק שפרטון שבבעלות סבתו, סנדרה דיקינסון (אנ').
בינואר 2011 דווח במספר עיתונים בבריטניה שמופט התארסה לשחקן דייוויד טננט. ב-29 במרץ 2011 ילדה מופט את בתם המשותפת, אוליב. מופט וטננט התחתנו ב-30 בדצמבר 2011. דייוויד טנט אימץ את טיי באופן רשמי. יש לו ארבעה אחים מנישואיהם.
דודו הוא השחקן לואי דייוויסון, סבו הוא השחקן פיטר דייוויסון וסבתו היא השחקנית סנדרה דיקנסון.
קריירה

הופעת הבכורה שלו במשחק הייתה במאי 2010 בפרסומת לטלוויזיה עבור "The Great British Teddy Bear Company". הוא גם השתתף בסרט "The Five-ish Doctors". טיי ואימו הופיעו ביחד בתוכנית המציאות הבריטית "Four Weddings", ובפרק "מאחורי הקלעים של דוקטור הו". הבן ראיין אותה עבור אתר ה-BBC.
בשנת 2019 שיחק בסרט הקולנוע "טולקין" לצד לילי קולינס, ניקולס הולט ודרק ג'קובי. באותה שנה השתתף בפרק בסדרה "נפגעים".
בין השנים 2019–2021 שיחק בסדרת הטלוויזיה האמריקאית "מלחמת העולמות" בעונה הראשונה והשנייה.
בשנת 2021 שיחק בפרק בסדרת הטלוויזיה "סיירת האבדון".
בשנת 2022 שיחק את דמותו של אאיגון טארגאריין השני בנערותו בסדרת הטלוויזיה "בית הדרקון".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | טולקין (אנ') | כריסטופר וייסמן הצעיר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | The Five(ish) Doctors Reboot | עצמו | ספיישל טלוויזיוני של BBC Red Button |
| 2019 | נפגעים (אנ') | ארון מק'ירנן | פרק: "#33.34" |
| 2019–2022 | מלחמת העולמות | טום גרשם | תפקיד ראשי (3 עונות); 24 פרקים |
| 2021 | סיירת האבדון | אדווין פיין | פרק: "Dead Patrol" |
| 2021 | מסביב לעולם בשמונים יום | מנהיג כנופיה | פרק: "#1.8" |
| 2022 | בית הדרקון | אאיגון טארגאריין | 2 פרקים |
| 2022 | מבוימים | עצמו | פרק: "Past" |
| 2023 | Consent | רפי | סרט טלוויזיה של ערוץ 4 |
| 2023 | בשורות טובות | אנון | פרק: "The Clue" |
הערות שוליים

↑  Meet Wilfred Tennant - Georgia Moffett's Son With Husband David Tennant, Glamour Path, ‏ביוני 2019
↑  "I showed my mum a scan of my beautiful baby... but I was too scared". Sunday Mirror. 5 במאי 2002. נבדק ב-9 בספטמבר 2012. {{cite web}}:  (עזרה)
↑  "'I love being a cougar' - Sandra Dickinson". נבדק ב-2014-06-28.
↑  David Tennant 'to marry Georgia Moffett today' - Digital Spy.
↑  Sarah Bull (2012-03-21). "David Tennant reveals he's a 'double dad' after adopting wife Georgia Moffett's 10-year-old son Tyler | Mail Online". Dailymail.co.uk. נבדק ב-2013-11-12.
↑  "Georgia Moffett Q+A". BBC.co.uk. נבדק ב-16 באוגוסט 2010. {{cite web}}:  (עזרה)
↑  Emmy Griffiths, David Tennant's son Ty reveals he would love role in Doctor Who, HELLO!, ‏1 בינואר 2020
↑  Dan Cain, David Tennant’s son Ty makes Casualty debut – and his mum bursts with pride..., The Sun, ‏באפריל 2019
↑  War of the Worlds: Season Three Renewal for EPIX Sci-Fi Series - canceled + renewed TV shows - TV Series Finale, canceled + renewed TV shows - TV Series Finale, ‏3 ביוני 2021
↑  Ben Koziel, DC's most surprising superheroes of 2021 earned their HBO Max spinoff, Inverse, ‏1 בנובמבר 2021
טטרה 700

| --- | --- |

Tatra 700
 מאפיינים כלליים
 יצרן:  טטרה (רכב)
 שנות ייצור:  1996–1999
 יחידות שיוצרו:  97
 הרכבה:  צ'כוסלובקיה צ'כוסלובקיה
 מודל קודם:  Tatra 613 (אנ')
 סיווג:  מכונית סלון
 מרכב:  Rear-engine, rear-wheel-drive layout
 אורך:  5,135 מ"מ
 רוחב:  1,800 מ"מ
 גובה:  1,480 מ"מ
 משקל:  1,840 ק"ג
 בסיס גלגלים:  3,130 מ"מ
 מפרט טכני
 מנוע:  V8  צילינדרים, 3,495 סמ"ק המפיק 201 כ"ס ב-5,750 סל"ד, יחס דחיסה 9.3:1  (מנוע בנזין אחורי)  V8  צילינדרים, 4,479 סמ"ק המפיק 234 כ"ס (מנוע בנזין אחורי)  V8  צילינדרים, 4,589 סמ"ק המפיק 430 כ"ס (מנוע בנזין אחורי, בדגם "GT")
 הילוכים:  תמסורת  ידנית - 5 מהירויות
 מהירות מרבית:  230 קמ"ש (מנוע 3,495 סמ"ק)  250 קמ"ש (מנוע 4,479 סמ"ק)  316 קמ"ש (מנוע 4,589 סמ"ק, בדגמי "GT")
 מעצב:  Geoff Wardle
טטרה 700 (בצ'כית: Tatra 700) היא מכונית סלון מתוצרת יצרנית הרכב הצ'כית טטרה (באנגלית: Tatra company) אשר יוצרה בין השנים 1996–1999.
תצורות "טטרה 700"

2 דלתות - סלון.
4 דלתות - סלון.
תאוצות דגמי "טטרה 700"

תאוצה בין 0–100 קמ"ש היא 10.8 שניות (מנוע 3,495 סמ"ק המפיק 201 כ"ס)
תאוצה בין 0–100 קמ"ש היא 7.5 שניות (מנוע 4,479 סמ"ק המפיק 234 כ"ס)
תאוצה בין 0–100 קמ"ש היא 5.0 שניות (מנוע 4,589 סמ"ק המפיק 430 כ"ס, דגם "GT")
דגמים

"V8 3.5i"
"V8 4.4i"
"V8 4.6 GT"
תמונות

"טטרה 700"
"טטרה 700"
"טטרה 700"
"טטרה 700"
"טטרה 700"
ראו גם

טטרה
טטרה 87
הערות שוליים

↑  טטרה 700 web.archive.org
↑  טטרה 700 tatra700.cz
↑  טטרה 700 tatra-club.com/forum-tema/tatra-700
↑  טטרה 700 - תמונה autobild.de/klassik/bilder/tschechischer-technokrat-5165879.html#bild13 טטרה 700 - תמונה]
יאנוש בויאי

| --- | --- |

תמונת דיוקן לא אותנטית של בויאי
 לידה:  15 בדצמבר 1802 קלוז'-נאפוקה, ממלכת הבסבורג 
 פטירה:  27 בינואר 1860 (בגיל 57) טרגו מורש, האימפריה האוסטרית 
 ענף מדעי:  מתמטיקה
 מקום מגורים:  הונגריה
 מקום קבורה:  Reformed Protestant cemetery 
 מקום לימודים:  האקדמיה הצבאית הטרזיאנית (6 בספטמבר 1822) 
 מנחה לדוקטורט:  פרקש בוליאי 
 תרומות עיקריות
 גאומטריה לא אוקלידית
 
יאנוש בויאי
שלט לזכרו של יאנוש בויאי באולומואוץ, צ'כיה
יאנוש בּוֹיַאִי (בהונגרית: Bolyai János; ‏ 15 בדצמבר 1802 – 27 בינואר 1860) היה מתמטיקאי הונגרי, הידוע בזכות עבודתו בתחום הגאומטריה הלא-אוקלידית.
תולדות חייו

בויאי נולד בקולוז'וואר, טרנסילבניה (כיום קלוז'-נאפוקה, רומניה) למתמטיקאי נודע בשם פרקש בויאי.
עד גיל 13, בויאי שלט בחשבון אינפיניטסימלי ובמכניקה אנליטית, בהדרכתו של אביו. בהיותו בן 14 פנה אביו אל ידידו, המתמטיקאי קרל פרידריך גאוס, בבקשה שיקבל את יאנוש כתלמידו, אך גאוס דחה בקשה זו. אביו של בויאי התקשה לאפשר לו לימודים באוניברסיטה יוקרתית בחו"ל, שבה יוכל ללמוד מתמטיקה ברמה גבוהה, ובויאי נרשם במכללת ההנדסה המלכותית שבווינה, ובה למד הנדסה צבאית משנת 1818 ועד 1822.
בספטמבר 1823 הצטרף בויאי לחיל ההנדסה והוצב בטימישוארה. הוא שירת בצבא האוסטרי במשך 11 שנים.
בשנת 1820, בעת לימודיו בווינה, החל, בעקבות אביו, לעסוק באקסיומת המקבילים. הוא הפך כל כך אובססיבי בעניין זה, עד שאביו כתב לו: "למען השם, אני מתחנן בפניך, תניח לזה. תפחד מזה לא פחות מתשוקות תאוותניות כי זה גוזל ממך את כל זמנך ושולל ממך את בריאותך, שקט נפשך ואת השמחה בחייך". אולם, בויאי המשיך בחיפושו ובסופו של דבר הגיע למסקנה כי האקסיומה אינה תלויה בשאר אקסיומות הגאומטריה, ושניתן לבנות גאומטריה המתבססת על שלילתה של אקסיומת המקבילים. ב-3 בנובמבר 1823 כתב לאביו: "יצרתי עולם חדש, אחר, משום דבר". בין השנים 1820 ו-1823 בויאי הכין מסה העוסקת במערכת שלמה של גאומטריה לא-אוקלידית. בשנת 1825 הציג בויאי את עבודתו לאביו, אך זה לא התלהב ממנה. רק בשנת 1831 הבין פרקש בויאי את גודל הישגו של בנו, ובשנת 1832 פרסם אותה כנספח לספר לימוד במתמטיקה שכתב.
גאוס, לאחר שקרא את הנספח של בויאי, כתב לחבר: "אני רואה במתמטיקאי הצעיר בויאי גאון ממדרגה ראשונה". לפרקש בויאי, לעומת זאת, כתב גאוס: "לשבח את עבודתו של יאנוש יהיה למעשה לשבח את עצמי, משום שכל תוכנה של העבודה זהה כמעט לחלוטין עם מחשבות בנושא זה שהעסיקו אותי בשלושים השנים האחרונות". גאוס אכן פיתח גאומטריה לא-אוקלידית, כפי שאפשר ללמוד ממכתבו לטאורינוס בשנת 1824, אך הוא נמנע מלפרסם את עבודתו בתחום זה. בויאי התאכזב לשמוע שגאוס הגיע לתוצאות דומות לשלו. הוא הפך לעצבני ובריאותו התדרדרה. בשנת 1833 פרש מהצבא, לאחר שחש שאין בכוחו להמשיך ולשרת.
בויאי עבר להתגורר באחוזה של משפחתו ב-Domáld. בשנת 1834 החל לחיות עם רוזליה קיבדי אורבן (הם לא נישאו מסיבות כספיות), ולזוג נולדו שני ילדים. בשנת 1846 עבר בויאי להתגורר בטרגו מורש, לא הרחק מאביו, אך היחסים בין השניים היו מתוחים, משום שהאב לא היה שבע רצון מהתנהלות בנו. בשנת 1849 נישא לרוזליה, אך כעבור שלוש שנים נפרדו השניים.
בשנת 1848 התברר לבויאי שניקולאי לובצ'בסקי פרסם מאמר דומה לשלו בשנת 1829, ושהוא פרסם גם הכללה של תאוריה זו. בויאי ולובצ'בסקי לא הכירו זה את זה ולא האחד את עבודתו של השני.
בגיל 57 נפטר בויאי מדלקת ריאות.
בנוסף לעבודתו בגאומטריה, פיתח בויאי את ההצגה של מספרים מרוכבים כזוגות סדורים של מספרים ממשיים. הוא גם הוכיח שבעזרת חיתוכים והרכבות אפשר להפוך כל מצולע לכל מצולע אחר בעל אותו שטח. למרות שלא פרסם יותר מעשרים וארבעה הדפים שבנספח, הוא השאיר יותר מ-20,000 דפים של כתבי יד במותו. כתבי יד אלו נמצאים בספריית בויאי-טלקי (Bolyai-Teleki library) שבטרגו מורש, רומניה, מקום מותו של בויאי.
בויאי היה רב-לשוני מוכשר והוא דיבר תשע שפות זרות, כולל סינית וטיבטית.
אין תמונת דיוקן מקורית של בויאי ששרדה. תמונה לא אותנטית מופיעה בכמה אנציקלופדיות ועל בול דואר הונגרי.
מורשת

אוניברסיטת באבש-בויאי (Babeş-Bolyai University) שבקלוז'-נאפוקה נושאת את שמו של בויאי, כמו גם מכתש בויאי על הירח בנוסף, באגן הקרפטי, בתי ספר תיכוניים רבים נושאים את שמו. אחד ממשיכי דרכו, מלמד ומפיץ תורותיו היה פרופסור מור ריטי היהודי-הונגרי מאוניברסיטת קלוז'-נאפוקה.
לקריאה נוספת

Martin Gardner, Non-Euclidean Geometry, Chapter 4 of The Colossal Book of Mathematics, W.W.Norton & Company, 2001, ISBN 0-393-02023-1.
M. J. Greenberg, Euclidean and Non-Euclidean Geometries: Development and History, 3rd edition, W. H. Freeman, 1994.